**SOCIALINIO DARBUOTOJO (ATESTUOTO DARBUOTOJO) FUNKCIJOS**

1. Darbuotojas, einantis šias pareigas, vykdo šias funkcijas:

1.1. viešina, skatina bei populiarina vaikų globą (rūpybą) šeimoje ir įvaikinimą, siekiant užtikrinti tinkamą vaiko globą (rūpybą), įvaikinimą ir vaiko priežiūrą;

1.2. konsultuoja asmenis, pageidaujančius globoti (rūpintis), įvaikinti ar tapti budinčiais globotojais, asmenis, siekiančius steigti šeimynas;

1.3. vykdo budinčių globotojų, globėjų, nesusijusių giminystės ryšiais, globėjų giminaičių, įtėvių, šeimynų dalyvių pasirengimo globoti (rūpinti), prižiūrėti vaikus, įvaikinti bei bendruomeninių vaikų globos namų darbuotojų pasirengimo dirbti šiose įstaigose mokymus pagal Globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą (toliau – GIMK programa);

1.4. vertina budinčių globotojų, globėjų, nesusijusių giminystės ryšiais, globėjų giminaičių, įtėvių pasirengimą globoti (rūpinti), prižiūrėti vaikus, įvaikinti pagal GIMK programą ir teikia išvadas dėl jų tinkamumo globoti (rūpinti) prižiūrėti vaikus;

1.5. nustatyta tvarka nagrinėja ir vertina fizinio asmens, norinčio steigti šeimyną arba tapti šeimynos dalyviu, pasirengimą steigti šeimyną;

1.6. parenka vaikui budintį globotoją, globėją, nesusijusį giminystės ryšiais, globėją giminaitį pagal GIMK programą ir teikia jo kandidatūrą savivaldybės administracijai, jei vaikui nustatyta laikinoji globa. Teikia globėjo (rūpintojo), nesusijusio giminystės ryšiais, globėjo giminaičio kandidatūrą VVTAĮT įgaliotam teritoriniam skyriui pagal GIMK programą, jei vaikui, kuriam anksčiau buvo nustatyta laikinoji globa (rūpyba) globos centre, nustatyta nuolatinė globa;

1.7. vykdo tęstinius periodinius budinčių globotojų, globėjų, nesusijusių giminystės ryšiais, globėjų giminaičių, įtėvių, šeimynų dalyvių, bendruomeninių vaikų globos namų darbuotojų mokymus pagal GIMK programą;

1.8. rengia ir VVTAĮT įgaliotam teritoriniam skyriui teikia vertinimus ar rekomendacijas:

1.8.1. dėl asmenų, pageidaujančių įvaikinti bei globoti vaikus, nesusietus giminystės ryšiais, pasirengimo tapti įtėviais (rūpintojais);

1.8.2. dėl asmenų, pageidaujančių įsivaikinti sutuoktinio (-ės) vaiką (-us);

1.8.3. dėl asmenų tinkamumo priimti vaiką laikinai svečiuotis šeimoje;

1.8.4. dėl artimų giminaičių tinkamumo globoti (rūpintis) vaiku (-ais);

1.9. dalyvauja globėjo parinkimo vaikui procese;

1.10. rengia ir teikia VVTAĮT pervertinimą dėl vaiko būsimo globėjo (rūpintojo) ar įtėvio pasirengimo tapti vaiko globėju (rūpintoju) ar įtėviu;

1.11. organizuoja ir inicijuoja globėjų giminaičių, įtėvių, budinčių globotojų, globėjų, nesusijusių giminystės ryšiais, šeimynų dalyvių savitarpio pagalbos grupes;

1.12. teikia metodinę, socialinę ir psichologinę pagalbą vaiko globėjams (rūpintojams) bei įvaikintojams individualių konsultacijų bei savipagalbos grupių užsiėmimų metu;

1.13. teikia konsultavimo paslaugas šeimynų dalyviams;

1.14. bendradarbiauja su VVTAĮT įgalioto teritorinio skyriaus specialistais, įstatymų ir kitų teisės aktų nustatyta tvarka keičiasi informacija apie globėjus (rūpintojus), įtėvius;

1.15. bendradarbiauja su švietimo, medicinos, teisėsaugos institucijomis, kitų miestų ir rajonų vaiko teisių apsaugos tarnybomis, vaikų globos namais, kūdikių namais, nevyriausybinėmis organizacijomis ir kitomis suinteresuotomis institucijomis;

1.16. bendradarbiauja su kitų savivaldybių GIMK specialistais, teikiančiais globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems paslaugas;

1.17. viešina savo veiklą vaiko globos (rūpybos), priežiūros, įvaikinimo srityse ir įvaikinimo, globos (rūpybos) šeimoje galimybes;

1.18. viešai skelbia informaciją apie planuojamus vykdyti mokymus pagal GIMK programą;

1.19. dalyvauja socialinių programų ir kitų socialinių priemonių rengime bei įgyvendinime;

1.20. rengia bei laiku pateikia savo veiklos ataskaitas;

1.21. koordinuoja pagalbos teikimą globojamiems (rūpinamiems) vaikams, budintiems globotojams, globėjams, nesusijusiems giminystės ryšiais, globėjams giminaičiams, šeimynos dalyviams, įtėviams jų prašymu;

1.22. atlieka socialinio darbuotojo (globos koordinatoriaus) funkcijas jo atostogų, tarnybinių komandiruočių, laikino nedarbingumo metu ir kitais atvejais, kai jis negali eiti pareigų;

1.23. vykdo kitus Centro direktoriaus nurodymus.